Na temelju članka 54. stavka 1. Zakona o ustanovama („Narodne novine 76/93, 29/97, 47/99, 35/08 i 127/19), te članka 98. Zakona o odgoju i obrazovanju u osnovnoj i srednjoj školi („Narodne novine”, broj 87/08., 86/09., 92/10., 105/10. - ispravak, 90/11., 5/12., 16/12., 86/12., 126/12., 94/13., 152/14., 07/17., 68/18., 98/19. i 64/20.), uz prethodnu suglasnost Splitsko-dalmatinske županije (Zaključak, KLASA:021-04/20-02/259, URBROJ: 2181/1-01-20-01 od 30. studenog 2020.), Školski odbor Osnovne škole kralja Zvonimira, Solin na 39. sjednici održanoj dana 17. prosinca 2020. godine, donosi

**IZMJENE STATUTA**

**OSNOVNE ŠKOLE KRALJA ZVONIMIRA, SOLIN**

**Članak 1.**

U Statutu Osnovne škole kralja Zvonimira, Solin (KLASA: 012-03/19-01/01, URBROJ: 2180/16-05/1-19-1 od 4. srpnja 2019. godine) u članku 49. stavak 2. riječi „Ured državne uprave u Splitsko- dalmatinskoj županiji“ zamjenjuju se riječima „upravno tijelo županije nadležno za poslove obrazovanja“.

Članak 110. stavak. 1. mijenja se i glasi: „U postupku odlučivanja o razrješenju ravnatelja temeljem članka 109. Statuta, članovi Školskog odbora obvezni su utvrditi postojanje razloga i činjenica za razrješenje.“

Stavak 2. mijenja se i glasi: “O prijedlogu za razrješenje ravnatelja članovi Školskog odbora odlučuju tajnim glasovanjem.“

**Članak 2.**

U članku 142. stavak 2. riječi: „Ureda državne uprave u Županiji nadležnom za poslove osnovnog školstva“ zamjenjuju se riječima: „upravno tijelo županije nadležno za poslove obrazovanja“.

U stavku 3. riječi: „ Ureda državne uprave u Županiji“ zamjenjuju se riječima: „upravno tijelo županije nadležno za poslove obrazovanja“.

U stavku 4. riječi: „ Ured državne uprave u Splitsko- dalmatinskoj županiji nadležan za poslove osnovnog školstva“ zamjenjuju se riječima: „upravno tijelo županije nadležno za poslove obrazovanja“.

**Članak 3.**

U članku 143. stavku 3. riječi: „Ureda državne uprave u Županiji“ zamjenjuju se riječima: „upravno tijelo županije nadležno za poslove obrazovanja“.

U članku 144. stavku 4. riječi: „Ured državne uprave u Županiji“ zamjenjuju se riječima: „upravno tijelo županije nadležno za poslove obrazovanja“.

**Članak 4.**

Članak 269. stavak 1. mijenja se i glasi: „ Ako u obavljanju svoje djelatnosti škola ostvari dobit, ostvarena se dobit upotrebljava za obavljanje i razvoj svoje djelatnosti u skladu s aktom o osnivanju i statutom.“

**Članak 5.**

U članku 282. riječi: „ured državne uprave u Splitsko-dalmatinskoj županiji i Gradski ured za obrazovanje i sport“ zamjenjuju se riječima: „upravno tijelo županije nadležno za poslove obrazovanja“.

**PRIJELAZNE I ZAVRŠNE ODREDBE**

Ove Izmjene Statuta stupaju na snagu osmog dana od dana objave na oglasnoj ploči Škole.

KLASA:012-03/20-01/01

URBROJ:2180/16-05-20-2

U Solinu, 17. prosinca 2020.

Predsjednica Školskog odbora:

Marijana Anić

Ove Izmjene Statuta objavljene su na oglasnoj ploči Škole dana 12. siječnja 2021., a stupaju na snagu dana 20. siječnja 2021.

Ravnateljica:

Vedrana Propadalo, prof.